என்னுதலிற்றோவெனின், தற்புகழ்ச்சியும் ஒரோவழிக் குற்றமன்று என்பது உணர்த்துதல் நுதலிற்று. இதன் பொருள் இவ்விடங்களாயின், தன்னைப் புகழ்தலும் தகுதியாம் புலவோற்கு என்றவாறு. புகழ்தலும் என்ற உம்மையான் இவ்விடங்களிலும் தன்னைப் புகழாமையே தகுதி என்பது பெற்றாம். நூற்பா: 54 (பாயிரம் நூலுக்கு இன்றியமையாதது) ஆயிர முகத்தா னகன்ற தாயினும் || பாயிர மில்லது பனுவ லன்றே. (54) || என்னுதலிற்றோவெனின், இருவகைப் பாயிரங்களும் நூற்கு இன்றியமையாதன என்பது உணர்த்துதல் நுதலிற்று.